PAGE  
4

Z A P I S N I K
30. sjednice Vijeća Mjesnog odbora Donja Dubrava
održane 26. listopada 2023.
u sjedištu Mjesnog odbora, Vrpoljska 10
s početkom u 18,00 sati

NAZOČNI ČLANOVI VIJEĆA:

Vladimir Matić, Nikola Glasnović, Gordana Marković, Igor Salopek i Hrvoje Sekušak.
NENAZOČNI ČLANOVI VIJEĆA: Marija Margetić i Dorotea Šafranić.
OSTALI NAZOČNI: /
Predsjedava Igor Salopek, predsjednik Vijeća.

Zapisnik vodi Igor Salopek.


Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 30. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 29. sjednice Vijeća, održane 28. rujna 2023.

Na prijedlog predsjednika Vijeće jednoglasno utvrđuje

D N E V N I   R E D

1. Nacrt prijedloga Odluke o financiranju mjesne samouprave – donošenje zaključka;

2. Nacrt prijedloga Odluke o izradi izmjena i dopuna Prostornog plana Grada Zagreba – donošenje zaključka;

3. Aktualna komunalna problematika;

4. Pitanja, prijedlozi i obavijesti.
Ad 1.  Nacrt prijedloga Odluke o financiranju mjesne samouprave.

Članovi Vijeća primili su pisani materijal uz poziv.

            U raspravi sudjeluju: Vladimir Matić, Nikola Glasnović, Gordana Marković, Igor 
            Salopek i Hrvoje Sekušak.

            Vijeće jednoglasno donosi

      Z A K LJ U Č A K

o očitovanju o Nacrtu prijedloga Odluke o financiranju mjesne samouprave

1. Nacrt prijedloga Odluke o financiranju mjesne samouprave prihvaća se i na njega nema primjedbi.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
           Ad 2. Nacrt prijedloga Odluke o izradi izmjena i dopuna Prostornog plana Grada 
           Zagreba.
           Članovi Vijeća primili su pisani materijal uz poziv.

           U raspravi sudjeluju: Vladimir Matić, Nikola Glasnović, Gordana Marković, Igor 
           Salopek i Hrvoje Sekušak.

           Vijeće jednoglasno donosi

      Z A K LJ U Č A K

o očitovanju o Nacrtu prijedloga Odluke 

o izradi izmjena i dopuna Prostornog plana Grada Zagreba

1. Nacrt prijedloga Odluke o izradi izmjena i dopuna Prostornog plana Grada Zagreba prihvaća se i na njega nema primjedbi.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
           Ad 3.  Aktualna komunalna problematika.
Predsjednik usmeno obavještava nazočne o predmetu rasprave i odlučivanja.
U raspravi sudjeluju: Igor Salopek, Vladimir Matić, Nikola Glasnović, Gordana Marković i Hrvoje Sekušak.

Predsjednik Igor Salopek iznosi problem velikog broja neregistriranih i ostavljenih automobila na javnoj površini (dostavlja slike u prilogu).
           Vijeće jednoglasno donosi

Z A K LJ U Č A K

o zahtjevu za uklanjanjem neregistriranih i napuštenih automobila 
ostavljenih na javnoj površini na području Mjesnog odbora Donja Dubrava

1. Razmotrena je problematika napuštenih, neregistriranih automobila na javnoj površini na području Mjesnog odbora Donja Dubrava.

2. Traži se uklanjanje neregistriranih automobila ostavljenih na parkingu kod Osnovne škole Marije Jurić Zagorke, Štefanovečka cesta 67.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 4.  Pitanja, prijedlozi i obavijesti.
Predsjednik Vijeća Mjesnog odbora Donja Dubrava obavještava članove Vijeća da je kontaktiran od strane Damira Rumbaka koji inzistira na uklanjanju svih kontejnera u Banatskoj ulici te kako je dotični upoznat sa Zaključkom s 29. sjednice ovoga Vijeća.
Nadalje, članovi Vijeća dobit će na e-mail popis nerealiziranih i neodgovorenih zaključaka Vijeća, pa će na sljedećoj sjednici raspraviti koji su od tih zaključaka aktualni te na njih, prema preporuci voditeljice M. Nakić, požurnicom zatražiti odgovor ili realizaciju.
S obzirom da više nije bilo pitanja i prijedloga predsjednik zaključuje sjednicu.

Dovršeno u 18,45 sati.
KLASA: 024-08/23-003/2081
URBROJ:251-13-11-4/002-23-2
Zagreb, 26. listopada 2023.
Zapisnik sastavio:
Igor Salopek
    Predsjednik Vijeća

                                                                                          Mjesnog odbora Donja Dubrava

       Igor Salopek

